**Predmet zákazky:**

Prevádzkovanie GPS jednotiek na SMV

**Bližšia špecifikácia predmetu zákazky :**

1. Uchádzač vykoná montáž 122 ks nových jednotiek, ktoré umožnia odčítanie dát z dátových zberačov sledovaných vozidiel.
2. Jednotky musia byť demontovateľné a opakovane namontované do novonadobudnutých vozidiel,  pričom v celkovej cene musí byť zahrnutých aj 20 takýchto demontáží a montáží
3. Systém v jednotke musí zabezpečiť elektronickú identifikáciu vodičov oprávnených k prevádzkovaniu motorových vozidiel. Systém musí zvukovým signálom upozorniť vodiča na neprevedenú informáciu. Ďalej systém musí obsahovať technológiu na identifikáciu vodičov.
4. Možnosti využitia osobných bezkontaktných médií, ktoré budú zabezpečovať bezkontaktný prenos, rýchlosť dátového prenosu až do 100 kbps a antikolízne sledovanie dát.
5. Čítačka identifikačného čipu vo vozidle musí byť umiestnená v dosahu vodiča.
6. Jednotka umiestnená vo vozidle musí z dôvodu ďalšieho možného využitia obsahovať náklonové, nárazové a akceleračné čidlo.
7. Objednávateľ požaduje poskytnutie komplexných služieb, t.j. vrátane prípadného sprostredkovania služieb GSM im podobných.
8. Systém musí umožňovať priame sledovanie aktuálnej polohy a pohybu všetkých vozidiel v reálnom čase (s maximálnou odozvou aktuálnej polohy vozidla do 30 sekúnd) so zaznamenávaním polohy a zaznamenávaním odjazdenej trasy na mape.
9. Systém musí umožňovať minimálne nepriame (off-line) sledovanie vozidiel v zahraničí a v miestach slabého alebo žiadneho signálu, t. j. systém musí zaznamenávať všetky jazdy vozidla vrátene jázd realizovaných mimo pokrytia siete operátora alebo v zahraničí.
10. Systém musí umožňovať triedenie jázd podľa vodičov alebo vozidiel tak , aby u jednotlivého vodiča boli zaznamenávané všetky vozidlá, ktoré v danom období riadil, a zároveň u jednotlivých vozidiel musí byť záznam o jednotlivých vodičoch.
11. Systém a palubná jednotka musia umožňovať prepínanie medzi súkromnou a služobnou jazdou vrátane vyčíslenia nákladov na oba typy jázd. Požadujeme redukované zobrazenie súkromných jázd (bez zobrazovania a uvádzania prejdenej trasy), zdrojové dáta však musia byť zachované úplne.
12. Systém musí automaticky generovať a ukladať záznamy o počte odjazdených kilometrov s identifikáciou vodiča s možnosťou doplnenia o ďalšie záznamy (účel jazdy, zmena vodiča) a musí umožňovať dodatočné manuálne korekcie skutočných údajov (napr. prejdených kilometrov) oproti údajom z GPS a pod..
13. Systém musí byť prístupný všetkým užívateľom pomocou pripojenia k aplikácií cez internet s využitím štandardného internetového prehliadača, objednávateľ neakceptuje akékoľvek inštalácie na počítačoch jednotlivých užívateľov alebo na serveri zadávateľa.
14. Všetci užívatelia môžu nahliadať do mapových podkladov bez akéhokoľvek vplyvu na cenu.
15. Systém musí administrátorovi umožňovať nastavenie rôznych oprávnení pre užívateľa aplikácie (prehliadanie bez možnosti editácie, prehliadanie s možnosťou editácie a korekcie údajov, administrátor a pod..).
16. Systém musí umožňovať automatické odosielanie SMS správy na minimálne 5 telefónnych čísel s údajmi o poslednej zaznamenanej polohe na vybrané telefónne číslo v prípade aktivácie nárazového čidla (havária vozidla) alebo pri neoprávnenej manipulácií s vozidlom, treťou osobou (pokus o krádež a pod..).
17. Systém musí umožňovať import dát z tankovacích kariet s priradením nákladov k jednotlivým vozidlám a porovnávaním s údajmi z dátového zberača vozidla, s možnosťou dodatočnej manuálnej korekcie administrátorom.
18. Systém musí umožňovať vedenie kompletného „vozového zošita“ za jednotlivé vozidlá vrátane evidencie všetkých nákladov a umožniť tieto údaje exportovať na tlač. Systém musí byť schopný vopred upozorňovať na zvolené udalosti mailom minimálne na 5 emailových adries alebo SMS na minimálne 5 telefónnych čísel (servisný interval, STK a pod.).
19. Systém musí po dobu využitia služby garantovať výstupy v slovenskom jazyku.
20. Systém musí umožňovať tvorbu zákaznícky definovaných reportov – generovanie elektronickej knihy jázd vrátane všetkých náležitostí, ktoré vyžaduje legislatíva, a to podľa údajov z palubnej jednotky (s prednostným využitím palubného zberača dát vo vozidla).
21. Systém musí umožňovať spracovanie štatistík ( odjazdené kilometre, čerpanie PHM, využitie denné, mesačné, ročné, ostatné náklady – opravy , umývanie, výmena pneumatík atď.)
22. Vytváranie súborov umožňujúcich export dát na PC v bežných formátoch PDF, doc, docx, xls, xlsx. charakteristika monitorovacieho systému.
23. Zálohovanie dát v systéme požaduje objednávateľ po dobu 36 mesiacov.
24. Systém musí umožňovať tvorbu cestovných príkazov z jednotlivých jázd a tzv. hromadný cestovný príkaz (viac samostatných jednodňových služobných ciest na jednom cestovnom príkaze) za zvolené časové obdobie.
25. Systém musí umožňovať logovanie spolucestujúcich vo vozidle pre účely tvorby cestovných príkazov zo systému.
26. Systém musí umožňovať rezerváciu vozidiel jednotlivými vodičmi s jednoduchým schvaľovacím procesom :- vodič zadá požiadavku, nadriadený zamestnanec schváli požiadavku, poverený zamestnanec vozidlo pridelí (tento krok môže predchádzať požiadavke schválenia nadriadeným zamestnancom). Systém by mal mailom upozorniť účastníkov schvaľovacieho procesu a umožňovať tlač schválenej žiadanky.
27. Možnosť ďalšieho up-grade (rozšírenia servisu a modernizácie) sa rozumie že systém nie je technologicky uzatvorený, je možné ho ďalej rozvíjať a upravovať podľa budúcich požiadaviek objednávateľa.